Sándor Wekerle

Sándor Wekerle (Mór, 1848ko azaroaren 14a – Budapest, 1921eko abuztuaren 26a) hungariar ekonomialari eta politikaria izan zen. Hungariako lehen ministroa izan zen 1892tik 1895era, 1906tik 1910era eta 1917tik 1918ra. Hungariako lehen ministro kargua bete zuen jatorri ez-nobleko lehen pertsona izan zen.

Wekerle Mór hirian jaio zen, Danubioko suabiar familia batean. Székesfehérvár hirian bigarren hezkuntza burutu zuen eta Budapesteko Unibertsitatean Zuzenbidean doktoratu zen. Orduan, gobernuaren zerbitzura sartu zen Finantza Ministerioan, unibertsitatean ekonomia politikoko irakasle gisa bere ibilbide akademikoa jarraitzen zuen bitartean. Aldi berean, errota, destilategia eta estazio elektriko bat instalatu zituen bere propietateetan inbertitu zuen.

1886an diputatu hautatu zuten eta 1889an Finantza ministro izendatu zuten. Herrialdearen finantza-egoera hobetzea eta defizita lehen aldiz saihestea lortu zuen.

1892ko azaroan, lehen ministro bihurtu zen, eta ezkontza zibilaren legea onartzea lortu zuen, katolikoak eta magnateak aurka egon arren. Oposizioak 1895ean dimisioa ematea lortu zuen.

1906ko apirilean berriro lehen ministro izendatu zuten eta 1910eko urtarrilean ordezkatu zuten. Hirugarren agintaldia 1917an hasi zuen eta 1918ko urrira arte iraun zuen Lehen Mundu Gerraren azken hilabetean.

Hungariako Sobietar Errepublikan Wekerle preso eduki zuten eta bahitu gisa erabili zuten.

Kategoria:Hungariako abokatuak
Kategoria:Hungariako ekonomialariak
Kategoria:Hungariako lehen ministroak
Kategoria:Budapesten hildakoak